open-index/open-wikipedia-markdown huggingface dataset:
Մարիա Օհիսալո

**Մարիա Օհիսալո** (, ), ֆինն քաղաքական գործիչ, 2019 թվականի հունիսի 15-ից «Կանաչ միություն» կուսակցության նախագահն է։ 2019 թվականի դեկտեմբերի 10-ին ձևավորված Մարինի կաբինետում զբաղեցնում է Ներքին գործերի նախարարի պաշտոնը։ 2019 թվականի ապրիլի 17-ին Հելսինկիի ընտրատարածքից ընտրվել է Էդուսկունտայի (խորհրդարան) պատգամավոր։

## Կենսագրություն
Մարիա Օհիսալոն ծնվել է 1985 թվականի մարտի 8-ին Հելսինկիի արևելյան, աղքատ մասում` անհաջող ընտանիքում։ Հայրը հարբեցող էր, մոր հետ Օհիսալոն մեկ տարի անցկացրել է բռնության զոհերի ապաստարանում։ Ծնողներն ամուսնալուծվել են, մայրը դարձյալ ամուսնացել է։ 2004 թվականին Օհիսալոն ավարտել է գիմնազիան։

2009 թվականին Հելսինկիի համալսարանում ստացել է հասարակական գիտությունների բակալավրի աստիճան։ 2011 թվականին Հելսինկիի համալսարանում ստացել է հասարակական գիտությունների մագիստրոսի աստիճան։ Ուսումը շարունակել է Արևելյան Ֆինլանդիայի համալսարանում, որտեղ 2017 թվականին ստացել է սոցիոլոգիայի դոկտորի աստիճան։ Ուսումնասիրման առարկան եղել է աղքատությունը։

2008 թվականին անդամակցել է «Կանաչ միություն» կուսակցությանը։ 2015 թվականի հունիսին ընտրվել է «Կանաչ միություն» կուսակցության նախագահի տեղակալի պաշտոնում։ 2017 թվականին առաջադրվել է կուսակցության նախագահի պաշտոնում, բայց ներկուսակցական ընտրությունները հաղթել է Տոուկո Աալտոն։ Օհիսալոյին ընտրել են որպես նախագահի տեղակալ։ Այն բանից հետո, երբ Տոուկո Աալտոն 2018 թվականի հոկտեմբերի 24-ին երկարատև դեպրեսիայի պատճառով հրաժարվել է կուսակցության նախագահի լիազորությունները կատարելուց, Օհիսալոն ժամանակավորապես կատարել է նրա պարտականությունները։ 2018 թվականի նոյեմբերի 3-ին` Հելսինկիում անցկացված կուսակցական ժողովի ժամանակ, «Կանաչների» կուսակցության նոր նախագահ ընտրվել է Պեկկա Հավիստոն։ 2019 թվականի հունիսի 15-ին` Պորի քաղաքում կայացած կուսակցության համագումարի ժամանակ, Մարիա Օհիսալոն ընտրվել է կուսակցության նոր ղեկավար և փոխարինել Պեկկա Հավիստոյին։

2014 թվականի մայիսին Ֆինլանդիայում մասնակցել է Եվրոպական խորհրդարանի ընտրություններին` հավաքելով 3089 ձայն։

2015 թվականի ապրիլի 19-ին մասնակցել է խորհրդարանական ընտրություններին` հավաքելով 4087 ձայն, և չի ընտրվել։ 2019 թվականի ապրիլի 14-ին տեղի ունեցած խորհրդարանական ընտրություններին Հելսինկիի ընտրատարածքից ընտրվել է Էդուսկունտայի պատգամավոր` հավաքելով 11 797 ձայն։

2017 թվականին դարձել է Հելսինկի քաղաքի խորհրդի անդամ` նույն թվականի ապրիլի 9-ին անցկացված մունիցիպալ ընտրություններում հավաքելով 4400 ձայն։

2019 թվականի հունիսի 6-ին Ռինեի կաբինետում ստանձնել է Ներքին գործերի նախարարի պաշտոնը, իսկ դեկտեմբերի 10-ին` Մարինի կաբինետում։

## Անձնական կյանք
Խաղացել է «Կոնտու» և «Վիիկինգիթ» ֆուտբոլային ակումբներում։ Զբաղվել է թեթև ատլետիկայով։ Հեծանվասպորտի մրցուղում զբաղեցրել է մրցանակային տեղեր։

Ամուսնացած է «North European Oil Trade» նավթի առևտրի կենտրոնի թոփ-մենեջեր Միիկա Յոհանսոնի հետ ()։

## Ծանոթագրություններ

## Արտաքին հղումներ
* 

Կատեգորիա:21-րդ դարի կին քաղաքական գործիչներ
Կատեգորիա:Եվրոպացի բնապահպաններ
Կատեգորիա:Հելսինկիի համալսարանի շրջանավարտներ
Կատեգորիա:Ներքին գործերի նախարարներ
Կատեգորիա:Ֆինլանդիայի կին քաղաքական գործիչներ
Կատեգորիա:Ֆինն կին ֆուտբոլիստներ
Կատեգորիա:Ֆինն հասարակագետներ
Կատեգորիա:Ֆինն ֆեմինիստներ
Տիգրան Մեծ (վեպ)

**«Տիգրան Մեծ»**, Հայկ Խաչատրյանի պատմական վեպը։ Վեպի առաջին գիրքը լույս է տեսել 1967 թվականին, իսկ ամբողջական տարբերակը՝ 1972 թվականին։

## Սյուժե
Վեպը մ.թ.ա. 1-ին դարի գեղարվեստական արտացոլումն է, երբ Հռոմը Փոքր Ասիայում գերիշխանություն ունենալու ձգտմամբ, բախվել է Հայաստանի, Պոնտոսի և Պարթևստանի դիմադրությանը, որոնք պայքարում էին ոչ միայն իրենց երկրների ինքնիշխանության համար, այլև երբեմն դառնում էին այնքան հզոր, որ կարող էին գերիշխող դեր ունենալ Ասիայում։

Այս ցանկում Հայաստանը Տիգրան Մեծի օրոք դարձավ ամենահզոր պետությունը Փոքր Ասիայում։ Տիգրան Մեծը պարթևական թագավորներից վերցրեց «Արքայից արքա» տիտղոսը, իսկ Պոնտոսի թագավոր Միհրդատ VI Եվպատորը իր սիրելի դուստր Կլեոպատրային տվեց հայոց թագավորին՝ Տիգրանին իր կողմը գրավելու նպատակով։ Ի տարբերություն Միհրդատ Եվպատորի, որը Հռոմի հետ անթիվ ու ավերիչ պատերազմներ էր վարում՝ հանգեցնելով Պոնտական թագավորության անհետացմանը, Տիգրան Մեծը իր իմաստուն քաղաքականության շնորհիվ կարողացավ կնքել բարեկամության դաշինք Հռոմի հետ, որը թույլ տվեց երկար տարիներ պահպանել հայկական պետականության ամբողջականությունն ու բարգավաճումը։ 

«Տիգրան Մեծ» վեպը պատմում է այն ժամանակաշրջանի մասին, երբ հայ ժողովուրդը իր թագավոր Տիգրան Մեծի գլխավորությամբ ապրում էր իր ուժերի բարձրագույն վերելքը։

## Ծանոթագրություններ

Կատեգորիա:Տիգրան Մեծ
Կատեգորիա:1967 վեպեր
Կատեգորիա:Պատմական գրքեր
Կատեգորիա:Հայ գրականություն
Գերման Չեռնիխ

**Չեռնիխ Գերման Ալեքսանդրովիչ** (, ), նաև հայտնի է **Gary** անվանմամբ, ռուս վիդեո բլոգեր, երգիչ և դերասան։

## Կենսագրություն
Ծնվել է 1994 թվականի ապրիլի 16֊ին Կիռևսկ քաղաքի Տուլայի մարզում։

Երգել է մանկուց։ Նվագել է կիթառ և դաշնամուր։

Տուլայում հայտնի է եղել, որպես ռեփեր Գեռիչ։

2012 թվականին (18 տարեկանում) Disney ալիքի «Звезда канала» նախագծում մասնակցեց «Осколки льда» երգով և դուրս եկավ եզրափակիչ։

Հարաբերությունների մեջ է գտնվել վիդեո բլոգեր Մարի Սենի հետ, որի հետ ծանոթացել է, երբ մի քանի օրով ընկերոջ հետ գնացել էր Կիև։ 2017 թվականին նրա հետ Յություբում թողարկեց ընտանեկան ռեալիթի շոու ***XO Life''' '''(լավագույն շոուն աշխարհում)***, որը պատմում է սկսնակ վիդեո բլոգերների կյանքի մասին։ Այն դարձավ առաջին ռեալիթի շոուն տեսահոսթինգի ռուսալեզու հատվածում։

2018 թվականի մարտին ստացավ Nickelodeon Kids’ Choice Award մրցանակը «Ռուս հանդիսատեսի սիրված համացանցի աստղ» անվանակարգում։ Այժմ հարաբերությունների մեջ է Եվա Միլերի հետ։

## Ֆիլմագրություն
*2013։ «Բժիշկների գործը» — Դիմա («Հեծանվորդներ», 2013)
*2014։ «Ներդեր» (հեռուստասերիալ, «Աստղ») — Վելասքես (գլխավոր դեր)
*2016։ «Տուգանք» (հեռուստասերիալ, «Առաջին ալիք») — էպիզոդ
*2018։ Նինձյա կրիաների էվոլյուցիան. Միքելանջելո

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:1994 ծնունդներ
Կատեգորիա:Անձինք այբբենական կարգով
Կատեգորիա:Ապրիլի 16 ծնունդներ
Կատեգորիա:Բեմական կեղծանուններ
Կատեգորիա:Դերասաններ այբբենական կարգով
Կատեգորիա:Ռուս դերասաններ
Կատեգորիա:Ռուս երգիչներ
Կատեգորիա:Տուլա քաղաքում ծնվածներ
Դիլիջան-Սևան թունել

**Դիլիջան-Սևան թունել**, ավտոմոբիլային թունել Հայաստանում։ Մ 4 ճանապարհով միմյանց է կապում Տավուշի մարզի հարավ-արևմուտքը և Գեղարքունիքի մարզի հյուսիս-արևելքը։

## Պատմություն
thumb|250px|Թունելի ներսում
Դիլիջանի թունելի շինարարությունը սկսվել է 1970 թվականին, բայց 1992 թվականին դադարեցվել է ֆինանսավորման բացակայության պատճառով։ Վերսկսված շինարարությունը ֆինանսավորել է «Լինսի» հիմնադրամը՝ այդ նպատակով հատկացնելով 6,7 միլիոն դոլար։ Թունելի երկարությունը 2257 մետր է, լայնությունը՝ 8 մետր, բարձրությունը՝ 5 մետր։ Թունելի յուրաքանչյուր ծայրում կան հատուկ ծառայություններ, որոնց մարդիկ կարող են դիմել անսարքություն նկատելու դեպքում։

## Նշանակություն
Թունելը կարևոր ռազմավարական նշանակություն ունի ՏՐԱՍԵԿԱ ծրագրի իրականացման համար։ Թունելը հնարավորություն է տալիս նաև մի քանի կիլոմետրով կրճատել մինչև հայ-վրացական սահմանը եղած հեռավորությունը՝ օգնելով շրջանցել Սևան-Դիլիջան վտանգավոր լեռնանցքը։

## Տես նաև
* Հայաստանի թունելների ցանկ
* Հայաստանի ավտոմոբիլային ճանապարհներ
* Մ 4 ճանապարհ (Հայաստան)

## Ծանոթագրություններ

Կատեգորիա:Հայաստանի թունելներ
Երկիր մոլորակի վերջին մարդը (հեռուստասերիալ)

«**Երկիր մոլորակի վերջին մարդը**» (), Ուիլ Ֆորտեի ստեղծած ամերիկյան կատակերգական ժանրի հետապոկալիպտիկ հեռուստասերիալը։ Սերիալը հեռարձակվել է Fox հեռուստաալիքով 2015 թվականի մարտի 1-ին։ Պիլոտային սերիան նկարահանել են Լորդ և Քրիստոֆեր Միլերները՝ Ուիլ Ֆորտեի սցենարով։

2018 թվականի մայիսի 10-ին Fox-ը չորրորդ եթերաշրջանից հետո փակել է հեռուստասերիալը։

## Սյուժե
Ֆիլ Միլերը՝ 42-ամյա սովորական բանկի աշխատակիցը արդեն մեկ տարի թափառում է Ամերիկայի Միացյալ Նահանգներում, վիրուսի համաճարակից հետո փորձելով գտնել մարդային կյանքի նշույլներ։ Համաճարակը ոչնչացրել է Երկրի բոլոր մարդկանց, ներառյալ նրա ընտանիքի և այն բանկի աշխատակիցներին որտեղ նա աշխատել է։ Հույսով, որ ողջ մարդիկ դեռ կան, Ֆիլը գովազդային վահանակներին գրառում է թողնում․ «Alive in Tucson» (Տուքսոնում կյանք կա)։ Այցելելով բոլոր նահանգներ և ոչ մեկին չհայտնաբերելով՝ Ֆիլը վերադառնում է իր հայրենի քաղաք՝ Տուկսոն (Արիզոնա)։ Սակայն, հետզհետե ավելի ու ավելի շատ փրկվածներ են հայտնվում․․․։

## Դերասաններ և կերպարներ
:  = գլխավոր դեր եթերաշրջանում
:  = երկրորդական դեր եթերաշրջանում 
:  = հյուր եթերաշրջանում 
:  = չի հայտնվում

### Հիմնական կազմ

### Երկրորդական կազմ

## Էպիզոդներ


## Քննադատների գնահատական
Հեռուստասերիալները հիմնականում դրական արձագանքներ է ստացել Rotten Tomatoes կայքում և Metacritic-ում։

## Ծանոթագրություններ

## Արտաքին հղումներ
* Պաշտոնական կայֆ 

Կատեգորիա:2010-ականների ամերիկյան հեռուստասերիալներ
Կատեգորիա:Ամերիկյան կատակերգական հեռուստասերիալներ
Կատեգորիա:Ամերիկյան սիթքոմներ
Կատեգորիա:Անգլերեն հեռուստասերիալներ
Կատեգորիա:Հեռուստասերիալներ այբբենական կարգով
Կենտոն Դյութի

**Կենտոն Դյութի** (, ), ամերիկացի դերասան, երգիչ և պարող։ «Երիտասարդ դերասան» անվանակարգի թեկնածու (2012)։ Նա ունի երկու կրտսեր եղբայր, զույգ քույրեր, ովքեր ծնվել են 1999 թվականին։ 2010 թվականին Դյութին ապրել է Լոս Անջելեսում ծնողների և զույգ քույրերի հետ։

## Կարիերա
2004 թվականին, 9 տարեկան հասակում Դալլասում Դյութին սկսել է իր դերասանական կարիերան, խաղացել է Դալլասի Սուրբ Ծննդյան երգի և թատրոնի երաժշտական ներկայացման մեջ։ Կենտոն Դյութին սկսել է խաղալ ֆիլմերում 2006 թվականից։ Ավելի հայտնի է դարձել «Պարի տենդը» հեռուստասերիալում Գյունտեր Խեսսենխեֆֆերի դերակատարում (2010), որի արդյունքում դարձել է «Երիտասարդ դերասան» անվանակարգի թեկնածու (2012)։ Հանդիպել է Կարոլային Սանշայնի հետ։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի երգիչներ
Կատեգորիա:Ամերիկացի պարողներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի սցենարիստներ
Կատեգորիա:Ամերիկացի կինոօպերատորներ
Կատեգորիա:Ամերիկացի երաժիշտներ
Ալինա Մարտիրոսյան

**Ալինա Մարտիրոսյան** (), հայ դերասանուհի։

## Կենսագրություն և գործունեություն
Ալինա Մարտիրոսյանը ծնվել է 1979 թվականի մայիսի 6-ին՝ Երևանում։

Ավարտել է Երևանի պարարվեստի պետական ուսումնարանը։ 17 տարեկանում ամուսնացել է, 19-ում կորցրել ամուսնուն, ապա մայր դարձել։ 1996-2001 թթ սովորել է Երևանի Խ. Աբովյանի անվան պետական մանկավարժական համալսարանի հոգեբանության ֆակուլտետում։ 1996 թ. մասնակցել է «Միսս Հայաստան» գեղեցկության մրցույթին, որից հետո զբաղվել է մոդելային գործունեությամբ։ Բալետի արտիստ Նարեկ Մարտիրոսյանի քույրն է։

2016 թվականին ամուսնացել է Կարեն Արայանի հետ։

Համագործակցել է «Շարմ» ընկերության հետ։

Նկարահանվել է «Պահանջվում է միլիոնատեր» (2010 թ.) գեղարվեստական ֆիլմում։

Համագործակցել է մի շարք գովազդային գործակալությունների հետ։

Նկարահանվել է «Անուրջներ» (2011 թ.), «Եղբայրներ» (2012 թ.), «Մամա» (2013 թ.) և այլ հեռուստասերիալներում, «Տնփեսա» (2014 թ.) հեռուստանախագծում։ 2015 թ. նկարահանվել է, «Լույսի պահապանը» և «Երանի» սերիալներում։ 2016 թ. նկարահանվել է «Քարե Դարդ» սիթքոմում:Իսկ այժմ նկարահանվում է «Խաբկանք» սերիալում։

## Ծանոթագրություններ

Կատեգորիա:Հայ դերասանուհիներ
Փենջաբի օրենսդիր ժողով

**Փենջաբի օրենսդիր ժողով** (), Հնդկաստանի Փենջաբ նահանգի երկպալատ օրենսդիր ժողով։ Փենջաբի օրենսդիր ժողովն այժմ ունի 117 ընտրված անդամ։ Փենջաբի օրենսդիր ժողովը անդիպում է Փենջաբ նահանգի Վիդհան Բհավանում։

Փենջաբի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։

## Տես նաև
* Փենջաբի օրենսդիր ժողովի խոսնակների ցանկ
* Փենջաբի օրենսդիր ժողովի խոսնակի տեղակալների ցանկ
* Փենջաբի գլխավոր նախարարների ցանկ
* Փենջաբի գլխավոր նախարարի տեղակալների ցանկ
* Հնդկաստանի խորհրդարան

## Ծանոթագրություններ

## Արտաքին հղումներ
* Goa Legislature official site

Կատեգորիա:1937 հիմնադրումներ
Կատեգորիա:Ազգային ստորին պալատներ
Կատեգորիա:Հնդկաստանի կառավարություն
Կատեգորիա:Հնդկաստանի նահանգների ստորին պալատներ
Կատեգորիա:Հնդկաստանի քաղաքականություն
Կատեգորիա:Փենջաբի օրենսդիր ժողով
Տիգրան Մեծ (այլ կիրառումներ)

**Տիգրան Մեծ**, կարող է վերաբերել՝

* Տիգրան Մեծ - Արտաշեսյանների թագավորության արքա մ․թ․ա․ 95-55 թվականներին,
* Տիգրան Մեծ -  Հայկ Խաչատրյանի պատմական վեպը։
Գաուրի (հրթիռ)

**Գաուրի** (), պակիստանյան միջին հեռավորության բալիստիկ հրթիռ։ Համարվում է «Հատֆ-V» մոդիֆիակացված տեսակը, կարող է կրել միջուկային լիցք։ Ըստ պակիստանյան կողմի հայտարարության, գործողության հասանելիության շառավիղը  1300 կմ է։

2008 թվականի փետրվարի 1-ին Պակիստանը անցկացրեց նոր տեսակի հրթիռի հաջող փորձարկումները։ Հրթիռի գործադրման և վայր ընկման վայրը գաղտնիք է պահվում։ Գործադրմանը հետևել է երկրի նախագահ Պերվեզ Մուշարֆը,  պակիստանյան բանակի գլխավոր հրամանատարը և մի շարք պաշտոնյաներ։

## Շահագործում
Առաջին փորձնական «Գաուրի»-ի գործարկումը  կատարվել է 1998 թվականի ապրիլի 6-ին Տիլայի վրա գտնվող Դժելամ քաղաքի զորավարժարանում, որը 76 կմ հարավ է մայրաքաղաք  Իսլամաբադից։

Ասվում էր, որ հրթիռը ոչնչացրել է Բելուդիժստանի մոտակայքում գտնվող անապատի աննշան նշանակետը։ Ավելի ուշ որոշ աղբյուրներ հայտնում են, որ առաջին գործարկումը հաջող չէր եղել և հրթիռն այրվել է մթնոլորտի խիտ շերտերը մտնելիս։

Հաջորդական գործարկումները անցկացվել են 2010 թվականի դեկտեմբերին և 2012 թվականի նոյեմբերին։ Նոյեմբերի գործարկումը 2012 թվականի կատարված է եղել ռազմագիտական հրթիռային Ռազմական Մարտավարական Ուժերի Ղեկավարություն։ Փորձնական գործարկումը վերահսկվում էր նոր Կոմպլեքսով ռազմական ղեկավարության և  ղեկավարման աջակցումը (SCCSS) և համարվում է, որ գործարկման նշանակետը եղել է SCCSS-ի փորձարկումը, այլ ոչ թե  իհարկե հրթիռինը։

## Տակտիկական-մեխանիկական բնութագրումներ
* Աստիճանների քանակը։ միաստիճանային
* Երկարությունը։ 15,90 մ
* Տրամագիծ։ 1,35 մ
* Զանգված։ 15850 կգ
* Հեռահարություն։ 1300 կմ
* Շարժիչային համակարգ։ հեղուկ

## Օպերատորներ
*  - մոտավորապես 30 միավոր Գաուրի և Գաուրի-2՝ 2018 թվականի դրությամբ։

## Ծանոթագրություն

## Արտաքին հղում
* http://www.mignews.co.il/news/society/world/010208_90943_93117.html 
* http://www.rian.ru/defense_safety/20080201/98136582.html
* http://www.vremya.ru/print/23395.html

Կատեգորիա:Բալիստիկ հրթիռներ
Իգոր Շևցով

**Իգոր Շևցով** (, ), խորհրդային և ռուս թատերագիր, սցենարիստ և ռեժիսոր։

## Կենսագրություն
Իգոր Շևցովը ծնվել է 1940 թվականի նոյեմբերի 9-ին, Մոսկվայում։ Նրա ոչ հարազատ եղբայրը դերասան Բորիս Նովիկովնէ։ Շևցովը խորհրդային և ռուսական մի շարք կինոֆիլմերի հեղինակ է։ Եղել է Վ. Վիսոցկու ընկերը։ «Կենդանի կյանք» գրքի մեջ տեղ զբաղեցրած հիշողությունների հեղինակ է։ Հայտնի է նաև, որ հենց Շևցովն է առաջինն սկսել հավաքել Վիսոցկու վիդեոարխիվը։ Մահացել է 2003 թվականի նոյեմբերի 30-ին, ավտովթարի հետևանքով։ Թաղված է Մոսկվայի Վոստրյակովսկու գերեզմանոցում։

## Ֆիլմագրություն

### Սցենարիստ
* 1978` Թափառաշրջիկ Ռամուսը 
* 1980` Մերսեդեսը փախչում է հետապնդումից
* 1981` Տնօրենի անձնական կյանքը (Վ. Միխայլովի հետ)
* 1982` Տրեստը, որը պայթեց
* 1983` Կանաչ ֆուրգոն
* 1984` Երեխաների պարեկ (Ա. Կրասիլշիկովի հետ)
* 1989` Պայծառ անհատականություն (Ա. Պավլովսկու հետ)
* 1989` Տիկնոջ այցը (Մ. Կոզակովի հետ)
* 1990` Շան լակոտներ (Լեոնիդ Ֆիլատովի հետ)
* 1991` Եվ սատանան մեզ հետ (Ա. Պավլովսկու հետ միասին)
* 1991` Սուխովո-Կոբիլինի գործը (Լ. Պչյոլկինի հետ)
* 1991` Ստվեր կամ Գուցե ամեն ինչ կանցնի (Մ. Կազակովի հետ)
* 1992` Երեխան նոյեմբերին (Ա. Բորոդյանսկու և Ա. Պավլովսկու հետ)
* 1999` Վերջին առասպելը

### Դերասան

* 1991` «Սատանան մեզ հետ», Ստալին համհարզը

## Ծանոթագրություններ

## Արտաքին հղումներ

* Իգոր Շևցովի հիշատակին 

Կատեգորիա:Խորհրդային սցենարիստներ
Կատեգորիա:Ռուս սցենարիստներ
Կատեգորիա:Խորհրդային դրամատուրգներ
Կատեգորիա:Խորհրդային կինոռեժիսորներ
Ջեյբան Սամագանով

**Ջեյբան Սամագանով** (, ), խորհրդային և ղրղզ քննադատ, գրականագետ, թարգմանիչ և գրող։ Եղել է Խորհրդային Միության կոմունիստական կուսակցության անդամ։ Եղել է ԽՍՀՄ գրողների միության անդամ։

## Կենսագրություն
Ծնվել է 1915 թվականին, Իչկե-Ջերգեզ փոքրիկ գյուղի աղքատ ընտանիքում։ Վաղ տարիքում զրկվելով ծնողներից` մեծացել է մանկատանը։ 1935 թվականին ավարտել է Ֆրունզեի մանկակավարժական ուսումնարանը, աշխատել է որպես ուսուցիչ, իսկ 1937-1939 թվականներին ծառայել է Խորհրդային բանակում։ Եղել է Հայրենական մեծ պատերազմի մասնակից և հաշմանդամ։

Վիրավորվելու պատճառով Խորհրդային բանակից զորացրվելուց հետո սովորել է  Ժուսուպ Բալասագընի անվան Ղրղզստանի ազգային համալսարանում, որն ավարտել է 1944 թվականին։ Այնուհետև սովորել է ասպիրանտուրայում։ 1947-1952 թվականներին աշխատել է Ղրղզական ԽՍՀ ԳԱ Լեզվի և գրականության ինստիտուտում որպես կրտսեր գիտաշխատող։ 1952-1953 թվականներին որպես պատասխանատու քարտուղար է աշխատել Ղրղզական ԽՍՀ Գրողների միությունում, ինչպես նաև` աշխատել է գրական-գեղարվեստական և հասարակական-քաղաքական «Ալա Տոո» հանդեսի խմբագրությունում։

## Ստեղծագործություններ
1945 թվականին Ջեյբան Սամագանովն սկսել է իր գրական-քննադական գործունեությունը։ Նա գրել է ավելի քան 30 գրական-քննադատական հրապարակախոսական հոդվածներ, ինչպես նաև ստեղծել է «Մաքսիմ Գորկին և ղրղզական գրականությունը» մենագրությունը։

Ջենբայ Սամագանովը եղել է ղրղզական խորհրդային գրականության 10-րդ դասարանի  դպրոցական քրեստոմատիայի կազմողներից մեկը։ Ջ. Սամագանովի հոդվածները հիմնականաում սուր բանավիճական բնույթի էին և շոշափում էին Ղրղզստանի գրական կյանքի առավել վիճելի հարցեր։ Ջ. Սամագանովը շատ է աշխատել բնօրինակ և թարգմանված գեղարվեստական ստեղծագործությունները խմբագրելու, ղրղզերեն լեզվով թարգմանություների վրա։ Մասնավորապես, նա թարգմանել է Հարիեթ Բիչըր Սթոուի Քեռի Թոմի խրճիթը վեպը։

## Մատենագրություն
### Ռուսերեն լեզվով
* 
* 
* 

### Թարգմանություններ
* Հարիեթ Բիչըր Սթոու, «Քեռի Թոմի խրճիթը», 1959
* Ն. Դուրով, «Փախստականը» (պատմվածք), 1970

## Ծանոթագրություններ

## Գրականություն
* 

Կատեգորիա:«Խիզախության համար» մեդալով պարգևատրվածներ (ԽՍՀՄ)
Կատեգորիա:ԽՍՀՄ գրողների միության անդամներ
Կատեգորիա:Խորհրդային գրականագետներ
Կատեգորիա:Խորհրդային գրողներ
Կատեգորիա:Խորհրդային թարգմանիչներ
Միսս Հրավառություն

**Միսս Հրավառություն** (), 1989 թվականին նկարահանված ամերիկյան կինոկատակերգություն։ Բեթ Հենլիի հեղինակած ստեղծագործության էկրանավորումն է։

## Սյուժե
Փոքր գավառական քաղաքից որբ Կարնել Սքոթը որոշել է ապացուցել բոլորին, որ ինքը կարող է ավելին անել։ Բայց մինչ այդ, նա պետք է հաղթի տեղական ամենամյա գեղեցկության մրցույթը և նվաճի «Միսս Հրավառություն» տիտղոսը։

## Դերերում
* Հոլլի Հանթեր` Կարնել Սքոթ
* Մերի Ստինբերգեն` Էլայն Րատլեդջ
* Թիմ Ռոբինս` Դելմոնտ Ուիլյամս
* Էլֆրի Վուդարդ` Պոպայ Ջեքսոն
* Սքոթ Գլեն` Մակ Սեմ
* Վինի Կոկս` Տեսսի Մաքհոունի
* Էնն Ուեջուորթ` Միսս Բլյու
* Թրեյ Վիլսոն` Բենջամին Դրապպեր
* Էմմի Րայթ` Միսսիս Մաքհոունի
* Քեթլին Չելֆանտ` Միսս Լիլի

## Արտադրություն և թողարկում
4 միլիոն ամերիկյան դոլար արժեցած ֆիլմը United Artists Communications-ի մասնաճյուղ Corsair Pictures ընկերության առաջին արտադրանքն է։ Նախատեսված լինելով թողարկվել 1989 թվականի փետրվարին`այն հանրությանն է ներկայացվել ապրիլի 28-ին և վաստակել է 1.85 միլիոն ամերիկյան դոլար Հյուսիսային Ամերիկայում։ HBOն թողարկել է ֆիլմի VHS տարբերակը նոյեմբերին։ Քննադատական ընդունելությունը տարբեր էր. ֆիլմը Rotten Tomatoes կայքում ստացել է 73% վարկանիշ

## Ծանոթագրություններ

## Արտաքին հղումներ
* 
* 
* 

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1989 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան կինոկատակերգություններ
Կատեգորիա:Գրական ստեղծագործությունների էկրանավորումներ
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Միսսիսիպիում
Սեմ և Քեթ

«**Սեմ և Քեթ**» (), Դեն Շնեյդերի Nickelodeon ալիքի ամերիկյան սիթքոմ։ Այն պատմում է ընկերուհիներ Սեմ Փաքեթի և Քեթ Վալենթայնի մասին, որոնք որոշել են դայակ աշխատել։ Ամբողջ սերիալի ընթացքում նրանք հայտնվում են տարբեր կատակերգական իրավիճակներում։

Առաջին սերիան թողարկվել է 2013 թվականի հունիսի 8-ին, իսկ վերջինը 2014 թվականի հուլիսի 17-ին։ Առաջին եթերաշրջանում կա ընդամենը 35 սերիա։ Սկզբնապես նախատեսվում էր սերիալը երկարաձգել երկրորդ սեզոնով, բայց այդ որոշումը չեղարկվեց։ Ըստ որոշ ԶԼՄ-ների, դա կարող էր տեղի ունենալ դերասանների միջև տարաձայնությունների և այլ նախագծերում ներգրավվելու նրանց ցանկության պատճառով։

## Դերերում
*Ժենետ Մաքարդի - Սամանտա (Սեմ) Փաքեթ։ Ագրեսիվ աղջիկ, որը եկել էր Լոս Անջելես այն բանից հետո, երբ իր լավագույն ընկերը`Կարլի Շեյը, հայրիկի հետ մեկնել է Իտալիա։ Քեթ Վալենթայնին փրկեց աղբատար մեքենայից։ Ինչից հետո աղջիկները ընկերացան, դարձան հարևանուհիներ և սկսեցին դայակներ աշխատել։ Սեմը ունի մոտոցիկլետ, նախընտրում է մուգ երանգները, ատում է աշխատել, երբեմն խաբում է Քեթին, սիրում է հավի թևիկներ։
*Արիանա Գրանդե - Քատրինա (Քեթ) Վալենթայն։ Միամիտ, բարի աղջիկ է՝ զվարճալի բնավորությամբ։ Վախենալիս ուշաթափվում է։ Համարում է, որ Սեմի ազգանունը ոչ թե Փաքեթ է այլ Փաք։ Նոնայի ծերանոց տեղափոխվելուց հետո, Սեմը դառնում է Քեթի հարևանը։
* Քեմերոն Օկասիո - Դայս։ Սեմի և Քեթի ընկերն ու հարևանը։ Ապրում է մոր և խենթ մորաքույր Ֆերջինի հետ։ Փողոցային առևտրական, վաճառում է տարբեր իրեր։ Հանդիսանում է Գումերի ընկերը և մենեջերը, որը զբաղվում է խառնամարտով։ Սիրում է պոկեր խաղալ։
* Զորան կորաչ - Գումեր, 27-ամյա խառնամարտի մարտիկ։ Դայսի, Սեմի և Քեթի ընկերը։
* Մարի Չիթհեմ - Նոնա Վալենթայն, Քեթի տատիկը։

## Հրավիրված հյուրեր
* Էրիկ Լանժ - Էրվին Փսիխովսկի
* Պենի Մարշալ - Սիլվիա Բուրկ
* Սինդի Ուիլյամս - Ջենիս Դոբինս
* Քել Միտչել - *Peezy B*
* Էբի Ուայլդ - Ստեյսի Դիլսեն
* Սքոթ Բայո - *Սպա Կելվին*
* Էլիզաբեթ Գիլիս - Ջեյդ Վեսթ
* Նայթան Կրես - Ֆրեդի Բենսոն
* Մեթ Բենեթ - Ռոբի Շապրիրո
* Մայքլ Էրիկ Ռեյդ - Սինջին Վան Կլիֆ
* Նոա Մանկ - Գիբի Գիբսոն
* Դանիելա Մորոու - Նոռա Դերշլիթ
* Գրիֆին Քեյն - Մաքս
* Էմիլի Սքիներ - Խլոյա
* Մերի Շիր - Մարիսա Բենսոն
* Էնթնի Հիլդ - Բժիշկ Սլերմ
*Ջեսիկա Չաֆին - Կոկո Վեկսլեր

## Սերիաների ցուցակ

## Ծանոթագրություններ

## Արտաքին հղումներ
* «Сэм и Кэт» на сайте Nickelodeon.ru 
* 

Կատեգորիա:2010-ականների ամերիկյան հեռուստասերիալներ
Կատեգորիա:Nickelodeon-ի բնօրինակ ծրագրեր
Կատեգորիա:Անգլերեն հեռուստասերիալներ
Կատեգորիա:Հեռուստասերիալներ այբբենական կարգով
Կատեգորիա:Սփին-օֆֆ հեռուստասերիալներ
Պահածոյի բանկան

**Պահածոյի բանկան** (), խորհրդային կարճամետրաժ նկարված մուլտֆիլմ։ Նկարահանվել է «Սոյուզմուլտֆիլմ» ստուդիայում։ Պրեմիերան կայացել է 1976 թվականին։ Տևողությունը 3 րոպե, 33 վայրկյան է։

«Ուրախ կարուսել» № 8 մուլտիպլիկացիոն ալմանախի երեք սյուժեներից երրորդն է։

Մուլտֆիլմում հնչում է «Սևիլյան սափրիչ» օպերայի նախերգանքը Համամիութենական ռադիոյի սիմֆոնիկ նվագախմբի կատարմամբ (դիրիժոր` Սամուիլ Սամոսուդ) և «La peregrinación» կոմպոզիցիան` Պոլ Մորիայի էստրադային նվագախմբի կատարմամբ։

## Սյուժե
Տղան կատվիկի թաթին պահածոյի բանկա է կապում, և վերջինիս թակոցից կատուն սկսում է վախեցած վազել։ Նրա չափերն աստիճանաբար մեծանում են, մինչև որ այն վագր է դառնում։ Վագրն սկսում է հետապնդել տղային։ Հետապնդման ընթացքում կենդանին մե՛կ վերածում է մեծ թռչունի, մե՛կ էլ` մի վիթխարի ձկան։ Ի վերջո պահածոների բանկան հայտնվում է տղայի ոտքին, և մեծ չափի լինելով, ծածկում է նրան։ Բայց պարզվում է, որ այս ամենն ուղղակի երազ էր։ Արթնանալով` տղան միացնում է ռադիոն, որտեղ հեռարձակվում էր դասական երաժշտության համերգ, տեսնում է հատակին խղճալի մլավող կատվիկին, որի թաթին կապված է պահածոյի բանկա։ Տղան  ազատում է կենդանուն։

## Նկարահանող խումբ

## Ծանոթագրություններ

## Արտաքին հղումներ
* 

Կատեգորիա:1976 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Էննի Մեյ

**Էննի Մեյ** (; ամբողջական անունը՝ Աննա Յուրևնա Յակիմովա, ), ռուս վիդիո բլոգեր։ Հայտնի է որպես ԹԲԻ երիտասարդական շարժման մասնակից։

## Կենսագրություն
Ծնվել է Կիրովի մարզի Կիրովո-Չեպեցկ քաղաքում։ Դպրոցն ավարտելուց հետո սովորել է որպես տեղեկատվական անվտանգության մասնագետ։

2017 թվականի մարտին Էննի Մեյը մրցանակ է ստացել Nickelodeon Kids’ Choice Award անվանակարգում, որպես «Սիրելի ռուս ինտերնետային աստղ»։

Ավելի ուշ, նույն թվականին *[[Hype Camp]]* հեռուստատեսային նախագծում եղել է մարզիչ։ Նույն 2017 թվականի հոկտեմբերի 7-ին Լուբյանկայի Կենտրոնական մանկական խանութում առաջին վարպետության դասն անցկացրեց "ՔԴՄ-Online" նախագծի ՝ վիդեոբլոգինգի ինտերակտիվ դպրոցի շրջանակներում։

2018 թվականի մայիսին մասնակցել է "Վստահության շրջանակ" համառուսաստանյան ինտերնետ-մարաթոնին, որը կազմակերպվել է կյանքի դժվարին իրավիճակում գտնվող երեխաների աջակցության հիմնադրամի կողմից և նվիրված է մանկական վստահության միջազգային օրվան։ 2018-ի օգոստոսին եղել է  KFC BATTLE միջազգային երիտասարդական նախագծի 7-րդ սեզոնի մարզիչը։ 2018 թվականի օգոստոս—սեպտեմբեր ամիսներին Tele2 բջջային կապի պրովայդերը անվճար հասանելիություն է տրամադրել Էննի Մեյի առցանց դասերին ՝ 4G-ով սմարթֆոնների գնորդներին տեսաբլոգի ստեղծման և առաջխաղացման համար (Ակցիան վերնագրվել է Back2School)։ Նույն 2018 թվականին լույս են տեսել մի շարք բլոգերների, այդ թվում ՝ Էննի Մեյի, "Ալիսայի", "Յանդեքս" ընկերության ձայնային օգնականի ինտեգրումները։

### Anny May ալիքը
Anny May ալիքը  YouTube-ում բացվել է 2016 թվականի ապրիլին և արագ մեծ ճանաչում ունեցավ։ 2017թվականի վերջին ուներ 3,5 միլիոն հետևորդ, իսկ 2018 թվականի ապրիլի տվյալներով՝ 4,7 միլիոն հետևորդ։

Նոր տեսանյութերը պարբերաբար հրապարակվում են։

### Ալքի թեման
Anny May ալիքի թեման տարբեր է. DIY, լայֆխակներ, մարտահրավերներ ու պռանկներ։

Ինչպես ինքն է ասում՝ նա ուղղակի պատմում է մարդկանց այն՝ ինչ հետաքրքիր է նրանց։

«Ես փորձում եմ Մակդոնալդսի ուտելիքները, լողանում եմ արհեստական ձյան մեջ, տարօրինակ ու անհասկանալի փորձարկումներ եմ անում, բայց միշտ վայելում եմ այն, ինչ անում եմ »,- ասում է Էննի Մեյը։

:«Այնտեղ շատ բաներ կան, որոնց մասին ես չգիտեի. օրինակ ինչ է վիդիոբլոգինգի դպրոցը և ինչպես է այն աշխատում», — CHIPS Journal, 2017 թվականի դեկտեմբերի 4։

## Anny May Day ալիքը
2019 հունվարի 29-ին Էննի Մեյը բացել է ևս մեկ YouTube-յան ալիք  Anny May Day անվանումով, որտեղ տեղադրվում են Tik Tok տեսանյութեր։ 2019 թվականի դեկտեմբերի 6-ի դրությամբ՝ Anny May Day ալիքն ունի 437 հազար բաժանորդ։

## Ծանոթագրություններ

## Արտաքին հղումներ
* 
* Видеоканал Anny May Day на YouTube
* 
* 

Կատեգորիա:1994 ծնունդներ
Կատեգորիա:Անձինք այբբենական կարգով
Կատեգորիա:Մայիսի 24 ծնունդներ
Կատեգորիա:Ռուս բլոգերներ
Ֆինստերանհորն

**Ֆինստերանհորն** (), Շվեյցարիայում Բեռնյան Ալպերի ամենաբարձր լեռը և ամենահանրահայտ գագաթը։ Ֆինստերանխորնը Ալպերի իններորդ ամենաբարձր լեռն է և  երրորդ առավել նշանավոր գագաթը։ 2001 թվականին ամբողջ լեռնազանգվածը և շրջակա սառցադաշտերը ընդունվել են որպես համաշխարհային ժառանգության մաս։

## Աշխարհագրություն
Լինելով Բեռնյան Ալպերի հարաբերական բարձրություն ունեցող և ամենամեկուսի լեռը՝ Ֆինսթերհարխորնը ավելի քիչ է հայտնի, քան մոտակա Յունգֆրաու և Էյգեր լեռները։ Սա պայմանավորված է նրանով, որ տեղակայված է Ալպերի ամենահեռավոր վայրերից մեկում, որն ամբողջությամբ շրջապատված է չբնակեցված սառցադաշտային հովիտներով։

thumb|left|Շրեկհորն և Ֆինստերանհորն (աջից) լեռները՝ արանքում Ներքին Գրինդելուալդ սառցադաշտը

Դեպի արևմուտք ընկած է Ֆիշեր սառցադաշտը, որը Ալպերում երկրորդն ամենաերկարն է, իսկ արևելքում՝ Մեծ Արարի սառցադաշտերը։ Ֆինստերանխորնը հյուսիսից շրջապատված է Շրեկհորնի և Լաուտերարհորնի գագաթներով, արևմուտքից՝ Գրոս Ֆիշերհորն, Գրյուհորն և Գրոս Վաննենհորն, իսկ արևելքից՝ Օբերաարհորն լեռներով։

Լեռնագագաթը գտնվում է Վալե և Բեռն կանտոնների սահմանին։ Ֆինստերանխորնը Հռենոսի ջրահավաք ավազանի ամենաբարձր կետն է։

Ֆինստերանխորնը բարձրությամբ զիջել է Մոնթե Ռոզա լեռանը, որը 1815 թվականին համարվել է Շվեյցարիայի ամենաբարձր լեռը։

## Երկրաբանություն
Լեռնազանգվածի տեկտոնական բարձունքն առաջացել է 30 կամ 40 միլիոն տարի առաջ։

## Վերելքի պատմություն
### Հակասական առաջին վերելք
thumb|Տեսքը արևմուտքից

Վերելքի առաջին փորձը կատարվել է 1812 թվականի օգոստոսի 16-ին արգաուացի վաճառական Ռուդոլֆ Մեյերի կողմից, որին ուղեկցում էին տեղաբնակներ Կասպար Հուբերը, Առնոլդ Աբբյուլը, Ջոզեֆ Բորտեսը և Ալոյս Վոլկերը։

1828 թվականի օգոստոսի 19-ին զոլոթուռնցի երկրաբան Ֆրանց Ժոզեֆ Հյուգին արել է ևս մեկ փորձ տեղացի յոթ լեռնագնացների հետ։

Հաջորդ տարի Հյուգին կազմակերպել է մեկ ուրիշ արշավ։

### Այլ վերելքներ
thumb|right|Գագաթից Ունտերարգլեթչեր սառցադաշտի տեսքը
1857 թվականի օգոստոսի 13-ին տեղի է ունեցել հինգերորդ վերելքը, որը բրիտանացի լեռնագնացներ Ջոն Ֆրեդերիկ Հարդիի, ՈԻիլյամ Մեթյուզի, Բենջամին Ստ. Ջոն Ատվուդ-Մեթյուզի, Ջոն Քլոու Ուիլյամս-Էլլիսի և Էդուարդ Շիրլի Քենեդիի առաջին վերելքն էր։

Հյուսիս- արևելյան ճակատից դեպի գագաթ բարձրացող ամենադժվարին երթուղին բացվել է 1904 թվականի հուլիսի 16-ին Գ. Հասլերի և իր ուղեկցորդ Ֆ. Ամատտերի կողմից։ Իրականում լեռան հյուսիս- արևելյան ճակատը մագլցվել է 11 անգամ  1904 և 1977 թվականների ընթացքում։ Երրորդ վերելքը կատարվել է 1930 թվականի սեպտեմբերի 3-ին Միրիամ Օ'Բրայեն Անդերհիլի կողմից, որին նա անդրադարձել է իր «*Give me the Hills»* գրքում։

## Տես նաև
*4000 մետր բարձրություն ունեցող Ալպիական լեռներ

## Ծանոթագրություններ

## Արտաքին հղումներ
* 
* Computer generated summit panoramas North  South  Index
* Summit Panoramic Photographs West East

Կատեգորիա:Ալպերի լեռներ
Կատեգորիա:Շվեյցարիայի լեռներ
Ղարափափաղներ

**Ղարափափաղներ** (, , բառացի՝ սև փափաղներ), թյուրքալեզու ժողովուրդ կամ ցեղախումբ։ Որոշ հեղինակների կողմից համարվում են ադրբեջանցիների կամ թուրքմենների ենթախումբ, իսկ լեզուն՝ ադրբեջաներենի կամ թուրքմեներենի բարբառ։ Ղարափափաղների հստակ թիվը հայտնի չէ, սակայն հավանաբար այն հասնում է հարյուր հազարների։

Այժմ բնակվում են Թուրքիայի Հանրապետության Արդահանի (Ծովակ լճի ափերին), Կարսի և Աղրիի մարզերում, Իրանի հյուսիս-արևմուտքում, Վրաստանի Քվեմո Քարթլի մարզում, Ադրբեջանական Հանրապետության հիմնականում Ղազախի և Աղստևի շրջաններում։

## Կազմ
Ղարափափաղների մեջ առանձնանում են հետևյալ ցեղերը՝ թերքավյուն (հայտնի են նաև որպես բորչալո, համարվում են *խանական ցեղ*), սարալ, արափլը, ջան ահմեդի, չախարլը, ուլաչլը։

1935 և 1950 թվականների Թուրքիայի մարդահամարներում թուրքերի և թուրքմենների հետ համատեղ համարվում են թուրքերեն խոսող միավորում։

## Կրոն
Իրանում բնակվող ղարափափաղները դավանում են շիա իսլամ (հիմնականում ալևիներ են), իսկ Թուրքիայում՝ սուննի իսլամ։ 

## Արտաքին հղումներ
* Սմբատ Սահակյան // Այրումներից մինչև շահսևաններ. ադրբեջանական պատմության խորքերում   
* Գ.Դ.Աղաև // Ադրբեջանի բնակեցումը թյուրքերով 

## Ծանոթագրություն

Կատեգորիա:Ադրբեջանական ցեղեր
Կատեգորիա:Ադրբեջանի ազգեր
Կատեգորիա:Թուրքիայի ազգեր
Կատեգորիա:Իրանի ազգեր
Կատեգորիա:Վրաստանի ազգեր
Սիրո պատ

thumb|'''Սիրո պատը''' 2010 թվականին
**Սիրո պատ** (), սիրային թեմայով պատ, որը գտնվում է Փարիզի Մոնմարտր բնակավայրի Ժան Ռիկտուսի զբոսայգում։ Պատի ընդհանուր մակերեսը 40 մ² է։ Այն ստեղծվել է 2000 թվականին գեղագիր Ֆեդերիկ Բարոնի և որմնանկարիչ Քլեր Կիտոյի կողմից։ Պատը բաղկացած է 612 արծնապատ սալիկներից, որոնց վրա «Ես քեզ սիրում եմ» արտահայտությունը գրված է 250 տարբեր լեզուներով 311 անգամ։ Սալիկներից յուրաքանչյուրը 21x29․7 սմ է։

Այն ներառում է «Ես քեզ սիրում եմ» արտահայտությունը բոլոր հիմնական լեզուներով։ Կան նաև որոշ հազվագյուտ լեզուներով գրված արտահայտություններ, ինչպիսիք են՝ նավաջոյով, ինուիտով, բամբարայով և Էսպերանտոյով։

Պատը հանրության այցելության համար անվճար է։

## Ծագում
Ֆեդերիկ Բարոնը սկզբում խնդրել է իր եղբորը, այնուհետև իր հարևաններին իրենց լեզուներով գրել սիրո խոսքեր, այնուհետև այս եղանակով հավաքել է «Ես քեզ սիրում եմ» արտահայտությունը աշխարհի շուրջ 300 լեզվով և բարբառով։

Դրանից հետո գեղագիր Քլեր Կիտոն հավաքել է դրանք արծնապատ թիթեղների վրա։

## Խորհրդանիշ
Պատի սիմվոլիզմը նկարչի անձնական ընտրությունն է։ Պատը սովորաբար տարանջատման և մեկուսացման խորհրդանիշ է, բայց այստեղ Ֆեդերիկ Բարոնն ուզում էր, որպեսզի այն հիմք դառնա մարդկային ամենագեղեցիկ զգացմունքների համար։

Պատին արված կարմիր շիթերը խորհրդանշում են կոտրված սրտի մասերը, և դրանք կարելի է հավաքել՝ լիարժեք սիրտ ձևավորելու համար։

## Ծանոթագրություններ

## Արտաքին հղումներ

* Պաշտոնական կայք (անգլերեն տարբերակ)

Կատեգորիա:2000 կառույցներ
Կատեգորիա:Պատեր
Կատեգորիա:Սեր
Կատեգորիա:Փարիզի տեսարժան վայրեր
Փոքիփսի

**Փոքիփսի** (, ), քաղաք Միացյալ Նահանգների Նյու Յորք նահանգի Դաչես շրջանում։ Ըստ 2010 թվականի մարդահամարի վիճակագրական տվյալների՝ բնակչությունը կազմում է 32 736 մարդ։ Դաչես շրջանի շրջանային կենտրոնն է։

## Աշխարհագրություն
Ըստ ԱՄՆ բնակչության մարդահամարի բյուրոյի տվյալների՝ Պոուկպիզիի ընդհանուր տարածքը կազմում է 14 812 կմ2, որից 13 323 կմ2-ն ցամաքային է, իսկ 1 489 կմ2-ն՝ ջրային։ Ջրային ռեսուրսների տարածքն զբաղեցնում է ամբողջ տարածքի 10 %-ը։

Պոուկպիզի քաղաքը տեղակայված է ծովի մակարդակից 61 մետր բարձրության վրա։

## Ժողովրդագրություն
Ըստ 2010 թվականի մարդահամարի տվյալների՝ Պոուկպիզիում բնակվում է 32 736 մարդ։ Բնակչության միջին խտությունը կազմել է մոտ 2457,1 մարդ/կմ2։

Քաղաքի ռասայական կազմը, ըստ մարդահամարի տվյալների, բաշխված է հետևյալ կերպ. 16 649 (50,9 %)՝ սպիտակամորթներ, 10 967 (33,5 %)՝ սևամորթներ կամ աֆրոամերիկացիներ, 528 (1,6 %)՝ ասիացիներ, 299 (0,9 %)՝ տեղաբնիկ ամերիկացիներ, 20 (0,1 %)՝ խաղաղօվկիանոսյան կղզիներից գաղթականներ, 2798 (8,5 %)՝ այլազգիներ, 1475 (4,5 %)՝ խառը ռասաների ներկայացուցիչներ։ Իսպանախոսները կամ լատինամերիկացիները կազմել են ամբողջ բնակիչների 19,5 %-ը (6384 մարդ)։

Բնակչության տարիքային խմբերը, ըստ մարդահամարի տվյալների, բաշխված է հետևյալ կերպ. 7268 մարդ (22,2 %)՝ 18 տարեկանից ցածր բնակիչներ, 5180 մարդ (15,8 %)՝ 18-24 տարեկաններ, 5026 մարդ (15,4 %)՝ 25-34 տարեկաններ, 5730 մարդ (17,5 %)՝ 35-49 տարեկաններ, 5275 մարդ (16,1 %)՝ 50-64 տարեկաններ և 4257 մարդ (13 %)՝ 65 տարեկան և ավելի։ Բնակիչների միջին տարիքը կազմել է 32,4 տարեկան։ Կանայք կազմել են բնակչության 52 %-ը (17 016 մարդ), տղամարդիկ՝ 48 %-ը (15 720 մարդ)։

## Ծանոթագրություններ

Կատեգորիա:1686 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Նյու Յորք նահանգի քաղաքներ
Կատեգորիա:Նյու Յորք մերձքաղաքային շրջանի քաղաքներ
Կատեգորիա:Նյու Յորք նահանգի բնակավայրեր
Ձնահյուս Վանում (2020)

2020 թվականի փետրվարին Թուրքիայի արևելքում գտնվող Վանի մարզի Բահչեսարայ քաղաքի մոտ երկու ձնահյուս է իջել։ Առաջինը՝ փետրվարի 4-ին, երկու մեքենա է պատել, ինչը բերել է դրան, որ Աղետների և արտակարգ դեպքերի նախագահությունը փրկարար օպերացիա է կազմակերպել, որին մասնակցում էր ավելի քան 300 մարդ։ Երկրորդը՝ փետրվարի 5-ին, տեղի է ունեցել այդ օպերացիայի անցկացման ժամանակ։ Երկու ձնահյուսների արդյունքում 41 մարդ է մահացել, ևս 84-ը տարբեր վնասվածքներ են ստացել, որոնցից 6-ը լուրջ են։

## Ձնահյուսեր
2020 թվականի փետրվարի 4-ի գիշերը, Բահչեսարայի շրջանի լեռնանցքում ձնահյուս է տեղի ունեցել, որի արդյունքում պատվել են ձյունամաքրիչ մեքենան և միկրոավտոբուսը։ Հինգ մարդ է մահացել, ևս երկուսը համարվում են անհայտ կորած, իսկ տրանսպորտի յոթ ուղևորներ և օպերատորը կարողացել են փրկվել։ Թուրքիայի աղետների և արտակարգ դեպքերի նախագահությունն (AFAD) խոշոր փրկարար օպերացիա է կազմակերպել, ներառելով մոտ 300 մարդ։ Այն ժամանակ, երբ խումբն արդեն տեղում էր գտնվում, փետրվարի 5-ին իջել է երկրորդ ձնահյուսը, տապալելով փոխադրամիջոցները և սպանելով 33 մարդ։

## Հետևանքներ
աջից|մինի|Տիպիկ ձմեռային բնատեսարան Արտոսի լեռներում (Բահչեսարայից)
Մարզի մարզպետ Վան Մեհմետ Էմին Բիլմեզը հայտնել է, որ սկզբնապես մահացածների թիվը կազմում էր 38 մարդ, ներառյալ ռազմական ոստիկանության ութ սպաներին, կառավարության կողմից վարձած երեք գյուղական պահակներին, երեք հրշեջներին և ինը կամավորներին։ Հետո պաշտոնական դեմքերը հայտնել են, որ ընդհանուր առմամբ 53 մարդ է տուժել, և անհայտ թվով մարդիկ մնացել են ձյան տակ։ Ուժեղ ձյունատեղումը, մառախուղը և քամին դանդաղեցնում էին փրկարար աշխատանքները։ Ուժեղ ձյունատեղման պատճառով փակվել են Վանի 114 բնակավայրեր տանող ճանապարհարները։

Փետրվարի 6-ին AFAD-ի պաշտոնական ներկայացուցիչները հայտարարել են, որ մահացածների թիվն աճել է մինչև 41 մարդ, և ընդհանուր առմամբ 180 մարդ է աշխատում անհայտ կորածների մարմինները գտնելու համար։ Որպեսզի բջջային կապը չկտրվի, այստեղ երկու բջջային կայան է տեղադրվել։ Տուժածների թիվն աճել է մինչև 84 մարդ, որոնցից 47-ը հոսպիտալացված են։ Նրանցից վեցը գտնվում են վերակենդանացման բաժնում։

Փետրվարի 6-ին Վանում կայացել է ռազմական ոստիկանության 11 սպաների, 9 գյուղական պահակների և երկու հրշեջների հիշատակման արարողությունն, որոնք մահացել են աղետի արդյունքում։ Մահացածների դագաղներն ուղարկվել են իրենց հայրենի քաղաքները թաղման համար։

## Ծանոթագրություններ

Կատեգորիա:2020-ականների իրադարձություններ
Կատեգորիա:Աղետներ
Կատեգորիա:Վանի նահանգի պատմություն
Մուկն ու կատուն

**Մուկն ու կատուն**, (), Էկրան ստեղծագործական միության անիմացիոն ֆիլմը, որը նկարահանվել 1975 թվականին, ռեժիսոր Գեորգի Սինելնիկովի կողմից, ըստ Եֆիմ Չեպովեցկու «Մուկիկ Միցիկը» մանկական պիեսի մոտիվների։

## Սյուժե
Մորաքույր Մարինան պահարանում ուներ առավել ամենաանհրաժեշտ մթերքը` բրինձ, արիշտա, գարու և այլն։ Նա առավոտյան կաթնային շիլա էր պատրաստում և ահավոր վախենում էր մկներից։ Բայց մկները մորաքույր Մարինայից ամենևին չէին վախեցնում, հատկապես այն մեկը, որը բնակվում էր նրա բնակարանում և իրեն գրեթե տանտիրուհու պես էր զգում։ Եվ այդ ժամանակ մորաքույր Մարինան որոշում է ազատվել մկնիկից և մի փոքրիկ կատու է գնում՝ մտածելով, որ դա վախեցնելու է ամբարտավանին, և նա կհեռանա։ Բայց մկնիկը չի հեռանում, այլ, ընդհակառակը, ընկերանում է կատվի հետ, և նրանք միասին սկսում են չարաճճիություններ անել, խաղալ և զվարճանալ։ Մի անգամ նրանք այնքան են չարություն անում, որ նրանք նկարում են մորաքույր Մարինայի դիմանկարի վրա, ինքը նրան վիրավորում է, և նա պատժում է չարագործներին։ Այդ ժամանակ մկնիկն ու կատուն նեղանում են և հեռանում տնից։ Բայց փողոցում կյանքը հեշտ չէր, ցուրտ էր, և նրանք սոված էին։ Նեղացած հերոսները պատրաստ էին վերադառնալ, բայց չընդունվելու վախը և հպարտությունը նրանց թույլ չէր տալիս դա անել։ Սակայն նրանք շուտով տեսնում են տանտիրուհու հայտարարությունը, որը լուծում էր բոլոր խնդիրները. նրանք վերադառնում են տուն։ Ընկերները հաշտվում են մորաքրոջ հետ, դադարում են անկարգություններ անել և ավելի ամուր ընկերներ են դառնում։

## Հեղինակներ
* Ռեժիսոր` Գեորգի Սինելնիկով
* Սցենարի հեղինակ` Վալերի Պրիյոմիխով
* Էկրանավորումը` ըստ Եֆիմ Չեպովեցկու պիեսի
* Բեմադրող նկարիչ` Բորիս Ակուլինիչև
* Օպերատոր` Վ. Շարով 
* Կոմպոզիտոր` Վ. Կորզին
* Հնչյունային օպերատոր` Նելլի Կուդրինա
* Օգնականներ` Տատյանա Աբալակինա, Յուրի Սերեբրյակով, Լ. Ստեֆանովա, Վալերի Տոկմակով
* Երգերի տեքստերի հեղինակ`	Անատոլի Դոբրովիչ
* Դերերը հնչյունավորել են` Եվա Սինելնիկովա (Մկնիկ), Պյոտր Վիշնյակով (հեղինակի տեքստ), Վսևոլոդ Աբդուլով (Կատվիկ)
* Մոնտաժող` Նինա Բուտակովա
* Խմբագիր` Ալեքսանդր Տիմոֆեևսկի
* Տնօրեն` Գալինա Կոժինա

## Հեռուստացուցադրումներ
Մուլտֆիլմը հաճախ հեռարձակվում է ռուսական «Կուլտուրա» հեռուստաալիքով։

## Հետաքրքիր փաստեր
Մուլտֆիլմը համատեղում է կենդանի նկարահանումներն ու տիկնիկային անիմացիան։ Ամբողջը կենդանի և համակցված նկարահանում է, բացառությամբ գլխավոր մուլտիպլիկացիոն հերոսների՝ Կիցիկ կատվի և Միցիկ մկնիկի։

## Վերաթողարկվում DVD ձևաչափով
Մուլտֆիլմը DVD ձևաչափով բազմիցս վերաթողարկվել է մուլտֆիլմերի հավաքածուներում։

* «Մուկն ու կատուն», «Էկրան» ստեղծագործական միավորում, ներկայացուցիչ` «Խոշոր պլան»։ Սկավառակում ընդգրկվել են հետևյալ մուլտֆիլմերը՝ «Մուկն ու կատուն» (1975), «Ուրիշների արձակուրդը» (1993 թ.), «Փոքր թյուրիմացություններ» (1970), «Հանցանք» (1989), «Կատվի տունը» (1982)։

## Ծանոթագրություններ

## Գրականություն
*  . Книга по мультфильму. Художник Б. Акулиничев.

## Արտաքին հղումներ
* 
* Мультфильм «Մուկն ու կատուն» Ivi.ru կայքում
* «ԷԿՐԱՆ» ստեղծագործական միավորում

Կատեգորիա:1975 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Կատեգորիա:Մուլտֆիլմեր կատուների մասին
Բերոն ջրվեժ

**Բերոն**  (; աբոր․ *Դին-դին*)՝ բազմասանդղակավոր ջրվեժ Ավստրալիայի Հյուսիսային Քվինսլենդ տարածքում  (Աթերտոն պլատո, Քվինսլենդ նահանգ, Ավստրալիա)։ Գտնվում է Բերոն-Գորջ ազգային պարկի տարածքում՝ Բերոն գետի վրա։
ձախից|մինի|326x326px|Ջրվեժը չորային ժամանակահատվածում
Ջրվեժի միջին լայնությունը կազմում է 137 մ, անձրևների ժամանակ այն կարող է մեծանալ մինչև 259 մ, ջրի անկման ընդհանուր բարձրությունը կազմում է 125 մ, այդ թվում հիմնական մասինը՝ 107 մ։ Չորային ժամանակահատվածում ջրվեժը վերածվում է մի քանի բարակ հոսքերի։ Դա հատկապես ավելի  նկատելի է դարձել գետի վրա 1963 թ ՀԷԿ կառուցելուց հետո։

Քուրանդա քաղաքից ջրվեժ հեռավորությունը ուղիղ գծով կազմում է մեկ կիլոմետրից քիչ ավել և այնտեղ կարելի է հասնել Քենեդիի խճուղով։ Ջրվեժի մոտակայքում առկա է երկաթե և կախովի ճոպանուղիներ։



## Տուրիստական նշանակություն
ձախից|մինի
Բերոն ջրվեժը 1890-ականներից սկսած մեծ պահանջարկ ունեցող տուրիստական ուղղություն է։ Զբոսաշրջիկներին հետաքրքրում է տեսարժան վայրերով հարուստ բնությունը։

## Անվան ծագումը
Ջրվեժը իր անվանումը ստացել է Բրիսբենի 1860-ականների ոստիկանապետ Թոմաս Հենրի Բոումեն Բերոնի պատվին։

## Ծանոթագրություններ

## Գրականություն
* *Джули Кармоди, Брюс Придо.*  на сайте *[[Влажные тропики Квинсленда|wettropics.gov.au]]* **(март 2011)**, изд. Школы бизнеса при , Кэрнс, ISBN 978-1-921359-89-7

Կատեգորիա:Ավստրալիայի ջրվեժներ
Ինանա Սարկիս

**Ինանա Սարկիս** (, ), կանադա-ամերիկացի դերասանուհի, երգչուհի և վիդեո բլոգեր յություբում։ Առավել հայտնի է իր յութուբյան ալիքի վիդեոներով, նաև Մոլի Սեմյուելսի դերով «Հետո» ֆիլմում։

## Վաղը կյանք և կարիերա
Սարկիսը ծնվել է Համիլթոն շրջանում՝ Բուլղարիայից և Սիրիայից ներգաղթածների ընտանիքում։ Նրա հայրը վիրաբույժ էր, մայրը՝ ատամնաբույժ։ Երկուսն էլ զոհաբերել են իրենց կարիերան, որպեսզի տեղափոխվեն Կանադա։ Նա ունի ավագ եղբայր։ 6 տարեկանում Ինանան սկսել է դաշնամուր նվագել։ Ավարտելով դպրոցը՝ ստացել է Ռայերսոնի համալսարանի արվեստի բակալավրի աստիճան։

2017 թվականին Սարկիսը PAPER ամսագրում ներկայացվել է որպես ժամանակակից երիտասարդ աստղերից մեկը, որը ժամանցի ոլորտում կարիերա է սկսել ավանդական միջոցներից դուրս։

Նկարահանվել է նաև 20th Century Fox «Քինգսման։ Ոսկե մատանի» լրտեսական կատակերգությունում։

Սարկիսը շոու բիզնեսում հայտնի է դարձել իր յություբյան և ինստագրամյան էջերով։

Սարկիսը սերիալներում երկրորդական դերերում սկսել է հայտնվել դեռ մանուկ հասակից։ Նա նկարահանվել է «Թոմի մարդագայլ», «Դու վախենու՞մ ես խավարից» և «Նորակոչիկներ» ֆիլմերում։ 2018 թվականին դերասանուհին կատարել է Մոլի Սեմյուելսի դերը Հետո ֆիլմում, որը նկարահանվել է Աննա Թոդդի բեսթսելեր վեպի հիման վրա։

## Ֆիլմագրություն

## Ծանոթագրություններ

Կատեգորիա:Ամերիկացի բլոգերներ
Կատեգորիա:Ամերիկացի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի հեռուստապրոդյուսերներ
Կատեգորիա:Կանադացի դերասանուհիներ
Կատեգորիա:Կանադացի երգչուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Կատեգորիա:Յություբերներ
Բջջի ծրագրավորված մահ

**Բջջի ծրագրավորված մահ** (ԲԾՄ, ), բջջի մահը, որը տեղի է ունենում ներբջջային ծրագրված գործընթացների հետևանքով։ 21-րդ դարի երկրորդ տասնամյակում առանձնացնում էին բջջի ծրագրված մահվան ավելի քանի տասը տեսակ։ 2005 թվականից բջջային մահվան տեսակների դասակարգմամբ է զբաղվում «Բջջի մահվան տեսակների անվանակարգման հանձախումբը» ()։ Բջջի ծրագրավորված մահը նկարագրված է բոլոր էուկարիոտների՝ կենդանիների, բույսերի, սնկերի, լորձունների և նույնիսկ միաբջիջ օրգանիզմների (օրինակ՝ խմորասնկերի) մոտ։ ԲԾՄ-ն կատարում է տարբեր ֆունկցիաներ, ինչպես բջջի, այնպես էլ ամբողջ օրգանիզմի մակարդակում։ Կենդանիների մոտ այն մեծ դեր ունի զարգացման մեջ, ԲԾՄ-ի միջոցով է տեղի ունենում վնասված բջիջների ոչնչացումը, բույսերի մոտ այն մասնակցում է հյուսվածքների ձևավորման գործընթացներին (օրինակ՝ քսիլեմայի ձևավորմանը)։ ԲԾՄ-ն որոշ տեսակներ նկարագրված են բակտերիաների մոտ։ ԲԾՄ-ի բոլոր տեսակները կարելի է բաժանել երկու խմբի. արտաքին, որոնք գործի են դրվում արտաբջջային ազդակներով և ներքին, որոնք պայմանավորված են բջջի ֆունկցիոնալ խանգարումներով

## Դասակարգում
Ձևաբանության տեսանկյունից երկար ժամանակ առանձնացվել է ԲԾՄ-ի երեք տեսակ։

* I տիպի բջջային մահ կամ ապոպտոզ - այս բջջային մահվան ժամանակ տեղի է ունենում ցիտոպլազմայի կրճատում, քրոմատինի կուտակում, կորիզի հատվածավորում և բջջաթաղանթի բլեբինգ (վեզիկուլների առաջացում բջջաթաղանթից)։ Վերջում բջջի ամբողջ պարունակությունը տրոհվում է՝ առաջացնելով ապոպտիկ մարմիններ՝ վեզիկուլներ, որոնք ֆագոցիտվում են հարևան բջիջների կողմից և քայքայվում լիզոսոմներում։
* II տիպի բջջային մահ կամ աուտոֆագիա - այս ժամանակ քայքայվող բջջի ցիտոպլազմայում ձևավորվում են մեծ քանակով վակուոլներ, որոնք այնուհետև ֆագոցիտվում են և քայքայվում հարևան բջիջների կողմից։
* III տիպի բջջային մահ կամ նեկրոզ - բնութագրվում է ապոպտոզին և աուտոֆագիային բնորոշ առանձնահատկությունների բացակայությամբ։ Քայքայված բջջի մնացորդները առաջացնում են բորբոքում։

Ավելի ուշ ընդունվել է ԲԾՄ-ի ավելի ծավալուն դասակարգում, որը հիմնված է ոչ թե մասնիկների ձևավաբանության, այլ գենետիկական, կենսաքիմիական, դեղաբանական և ֆունկցիոնալ առանձնահատկություններով։ Այս ձևով առանձնացված ԲԾՄ-ի տեսակները ըստ ձևաբանության բաժանում են երկու խմբի՝ նրանք, որոնք ձևաբանությամբ ավելի մոտ են ապոպտոզին և մյուսները, որոնք ձևաբանորեն ավելի մոտ են ներկրոզին։ Այսպիսով ԲԾՄ-ի յուրաքանչյուր տեսակին բնորոշ են ապոպտիկ կամ նեկրոտիկ հատկանիշներ։

Ներկայումս տարբերում են հետևյալ տեսակները՝

* Լիզոսոմներից կախյալ բջջային մահ ()։
* Աուտոֆագիայից կախյալ բջջային մահ ()։
* Իմունոգեն բջջային մահ ()։
* Ներքին ապոպտոզ ()։
* Արտաքին ապոպտոզ ()։
* Նեկրոզ, որը կախված է միտոքոնդրիումների խոցելիությունից ()։
* Նեկրոպտոզ ()։
* Ֆերոպտոզ ()։
* Պիրոպտոզ ()։
* Պարտանատոզ ()։
* Էնթոզ ()։
* ՆԵՏոզ ()։

## Ծանոթագրություններ

Կատեգորիա:Բջջային գործընթացներ
Կատեգորիա:Միտոքոնդրիումներ
Ժերեմի Ֆերարի

**Ժերեմի Ֆերարի** (, ), ֆրանսիացի կատակերգու դերասան և հեռուստատեսության ու ռադիոյի հաղորդավար։ Հիմնականում նկարահանվել է սև կատակերգություններում։ Իր կատակերգական հաղորդումներում անդրադարձել է ռասիզմի, ատելության, կնատյացության և խտրականության այլ դրսևորումներին։

## Կենսագրություն
Ֆերարին մեծացել է Ֆրանսիայի Արդեններ գավառի Շառլվիլ Մեզիեր կոմունայում։ Նրա ծնողները ծնվել են Իտալիայում և աշխատել տեղի խանութներում։ Ավագ դպրոցում Ֆերարին թողել է դպրոցական ուսումը՝ թատերական կրթություն ստանալու նպատակով։ Երիտասարդ տարիքում սկսել է ճանապարհորդել և ներկայացնել իր «Սքեթչերից մինչև սքեթչեր» սթենդափը։ 17 տարեկանում մեկնել է Փարիզ՝ սովորելու Ֆլորանի դրամատիկական դպրոցում։

Ժերեմի Ֆերարին Ֆրանսիայում հայտնի կատակերգու է։ Երբեմն կատակերգական մրցույթներում է ունենում կատակերգու Առնո Սեմերի հետ։

## Կարիերա
### Թատրոն
* Սքեթչերից մինչև սքեթչեր
* Ես տգե՞ղ եմ
* Ուեշ
* Երկու դատարկ աթոռներ, Բերտրան Մեթյուի աշխատությունը, որտեղ նա մարմնավորել է բանաստեղծ Արթյուր Ռեմբոյի դերը
* Իմ յոթ մահացու մեղքերը
* Ալելույա բորդել! (2013 թվականի նոյեմբերին թողարկվել է DVD-ի վրա)
* Ավինյոն փառատոն
* Ռիրի փառատոն
* Եռյակի շրջագայություն, խաղացել է Առնո Սեմերի և Բատիստ Լեկապլենի հետ
* Կվաճառեմ երկսենյականոց բնակարան Բեյրութում
### Հեռուստատեսություն
* 2005՝ Առավոտյան սուրճ, M6
* 2010-2012՝ *Մենք միայն խնդրում ենք ծիծաղել*, France 2
* 2011՝ Մենք վերանայեցինք ամեն ինչ, France 2
* 2011՝ *Մենք չենք ստում*, France 2
* 2012-2013՝ *ONDAR Show*, France 2
* 2013՝ *Քարտ բլանշ Ժերեմի Ֆերարիի և Առնո Սեմերի համար*, France 4
* 2013՝ *Ձեռք չտաս իմ հեռուստացույցին*, D8
* 2013՝ *Ծիծաղի մարաթոն*, M6 (TV channel)
* 2014՝ *Հեռարձակում բոլորի համար*, France 2

## Ծանոթագրություններ

## Արտաքին հղումներ
* 

Կատեգորիա:Հեռուստատեսային դերասաններ
Կատեգորիա:Ֆրանսիացի դերասաններ
Կատեգորիա:Ֆրանսիացի հումորիստներ
Կատեգորիա:Ֆրանսիացի սցենարիստներ
Կատեգորիա:Ֆրանսիացի պրոդյուսերներ
Լալի Սոլդևիլյա

**Էուլալիա «Լալի» Սոլդևիլյա ի Վալլ** (, ), իսպանացի դերասանուհի։

## Կենսագրություն
Էուլալիա Սոլդևիլյա ի Վալլը (իսկական անունը` Լալի) ծնվել է 1933 թվականի հուլիսի 25-ին, Բարսելոնայում (Իսպանիա)։ Առաջին գեղարվեստական կրթությունը ստացել է համալսարանի իսպանական թատրոնում։

Թատրոնում իր կարիերայի ընթացքում նա մեծ հաջողությունների է հասել այնպիսի գործերում, ինչպիսիք են՝ «*La Celestina*», «*La carroza de plomo candente*», «*El realquilado*», «*Te espero en el Eslava*», «*Medea*», «*Las criadas*», «*La marquesa Rosalinda*», «El adefesio» և «*Sabor a miel*»։  Իր արտասովոր ձայնով նա շատ հանրաճանաչ դարձավ ֆիլմերում ունեցած դերերի համար` կարևորելով նրա մեծ կատակերգական տաղանդը։ Կատարել է նաև դրամատիկական դերեր։

## Մահ
46-ամյա Լալին մահացել է 1979 թվականի սեպտեմբերի 12-ին Մադրիդում (Իսպանիա)` քաղցկեղի դեմ երկարատև պայքարից հետո։ Սոլդևիլյան թաղված է Մադրիդի Հարավային գերեզմանատանը։ Նա երկու երեխա է ունեցել կինոռեժիսոր Ջեյմի Բորելիից, որդին` Խուան Բորելին և դուստրը` Պաուլա Սոլդևիլը։

## Ֆիլմագրություն

* Tres de la Cruz Roja (1961)
* Vuelve San Valentín (1962)
* La gran familia (1962)
* Marisol rumbo a Río (1962)
* Los chicos con las chicas (1962)
* La tía Tula (1964)
* Tú y yo somos tres (1964)
* No somos de piedra (1967)
* ¡Vivan los novios! (1969)
* Soltera y madre en la vida (1969)
* No somos ni Romeo ni Julieta (1969)
* Cateto a babor (1970)
* El astronauta (1970)
* La graduada (1971)
* Soltero y padre en la vida, 1972
* Guapo heredero busca esposa (1972)
* Ligue Story (1972)
* Jenaro, el de los 14 (1974)
* Don Quijote cabalga de nuevo (1973)
* El espíritu de la colmena (1973)
* Tocata y fuga de Lolita (1974)
* Fin de semana al desnudo (1974)
* El mejor regalo (1975)
* Mi mujer es muy decente, dentro de lo que cabe (1975)
* Tres suecas para tres rodríguez (1975)
* No quiero perder la honra (1975)
* Haz la loca... no la guerra (1976)
* Al fin solos, pero... (1977)
* Eva, limpia como los chorros del oro (1977)
* Obsesión (1977)
* Las marginadas (1977)
* Estoy hecho un chaval (1977)
* Vota a Gundisalvo (1977)
* Sonámbulos (1977)
* La escopeta nacional (1978)
* ¿Qué hace una chica como tú en un sitio como éste? (1979)
* La insólita y gloriosa hazaña del cipote de Archidona (1979)
* El buscón (1979)

## Ծանոթագրություններ

Կատեգորիա:Իսպանացի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Քաղցկեղից մահացածներ
Կատեգորիա:Իսպանացի հեռուստատեսային դերասաններ